Vyhodnotenie pripomienkového konania

Spôsob pripomienkového konania: bežný, lehota 15 pracovných dní
Zoznam oslovených subjektov: podpredseda vlády pre európsku integráciu, ľudské práva a menšiny, splnomocnenec vlády pre decentralizáciu verejnej správy, ministerstvo dopravy, pôšt a telekomunikácií, ministerstvo financií, ministerstvo hospodárstva, ministerstvo kultúry, ministerstvo obrany, ministerstvo pôdohospodárstva, ministerstvo práce, sociálnych vecí a rodiny, ministerstvo spravodlivosti, ministerstvo školstva, ministerstvo výstavby a regionálneho rozvoja, ministerstvo zahraničných vecí, ministerstvo zdravotníctva, ministerstvo životného prostredia, národná banka, národný bezpečnostný úrad, protimonopolný úrad, správa štátnych hmotných rezerv, štatistický úrad, úrad geodézie, kartografie a katastra, úrad jadrového dozoru, úrad pre normalizáciu  metrológiu a skúšobníctvo, úrad priemyselného vlastníctva, úrad pre štátnu službu, úrad pre verejné obstarávanie, úrad na ochranu osobných údajov, úrad vlády, inštitút pre aproximáciu práva, najvyšší kontrolný úrad, generálna prokuratúra, najvyšší súd, Združenie miest a obcí Slovenska, konfederácia odborových zväzov, asociácia zamestnávateľských zväzov a združení, republiková únia zamestnávateľov, samosprávne kraje, krajské úrady
Počet oslovených subjektov: 52
Zaslali do stanoveného termínu: 39
Zaslali po termíne: 0
Vôbec nezaslali: 13 (podpredseda vlády pre európsku integráciu, ľudské práva a menšiny, národný bezpečnostný úrad, úrad vlády, najvyšší súd, asociácia zamestnávateľských zväzov a združení, republiková únia zamestnávateľov, Združenie miest a obcí Slovenska, Bratislavský samosprávny kraj, Trnavský samosprávy kraj, Žilinský samosprávny kraj, Prešovský samosprávny kraj, Krajský úrad v Bratislave, Krajský úrad v Nitre)
Subjekty, ktoré nemali pripomienky: 26 (ministerstvo dopravy, pôšt a telekomunikácií, ministerstvo hospodárstva, ministerstvo obrany, ministerstvo pôdohospodárstva, ministerstvo spravodlivosti, ministerstvo školstva, ministerstvo zahraničných vecí, ministerstvo zdravotníctva, ministerstvo životného prostredia, národná banka, správa štátnych hmotných rezerv, štatistický úrad, úrad geodézie, kartografie a katastra, úrad jadrového dozoru, úrad pre normalizáciu  metrológiu a skúšobníctvo, úrad priemyselného vlastníctva, úrad pre štátnu službu, úrad pre verejné obstarávanie, úrad na ochranu osobných údajov, inštitút pre aproximáciu práva, konfederácia odborových zväzov, Krajský úrad v Trnave, Krajský úrad v Žiline, Krajský úrad v Prešove, Krajský úrad v Košiciach)
Hromadné pripomienky verejnosti: 0
Počet vznesených pripomienok: 24, z toho 6 zásadných
Počet akceptovaných: 5, z toho 2 zásadné
Počet čiastočne akceptovaných: 2, z toho 1 zásadná
Počet neakceptovaných: 17, z toho 3 zásadné pripomienky, z toho na jednej zásadnej pripomienke pripomienkujúci subjekt (Trenčiansky samosprávny kraj) netrvá; nevyriešený rozpor s ministerstvom výstavby a regionálneho rozvoja (2 zásadné pripomienky) je uvedený vo vyhlásení predkladateľa o rozpore

Rezort /
Inštitúcia	Ustano-venie 	Pripomienka	Typ	Spôsob vybave-nia	Dôvod neakceptovania/poznámka	
splnomoc-nenec vlády pre decen-tralizáciu verejnej správy	§ 12 
ods. 6
§ 20
ods. 5	Nesúhlasí s navrhovanou úpravou. Jedným zo základných princípov samosprávy je jej personálna a fiskálna suverenita – teda aj odmeňovanie. Okrem toho sú takéto ustanovenia v rozpore s koncepciou decentralizácie. Zákon by samospráve nemal v takýchto prípadoch stanovovať hornú hranicu odmien. 	O	N	Limitovať výšku odmien poslancov zastupiteľstva samosprávneho kraja i členov komisií, ktorí nie sú poslancami, je spoločensky žiaduce, pretože ide o finančné prostriedky sektora verejnej správy. Poznatky z praxe ukazujú, že poslanci si častokrát prideľujú neprimerane vysoké odmeny využívajúc skutočnosť, že táto problematika nie je právne regulovaná. Preto je vecou zákona, aby upravil tento mechanizmus. Nedôjde k neprípustnému zásahu do ústavou zaručeného postavenia vyšších územných celkov (samosprávnych krajov), ak priamo zákon upraví odmeňovanie poslancov zastupiteľstva i členov komisií zastupiteľstva – neposlancov. Predmetom zákonnej úpravy sú už platové pomery predsedov samosprávnych krajov (zákon č. 438/2001 Z. z.).	
MF SR	§ 20
ods. 5	Zásadne žiada znížiť navrhovanú výšku odmeny člena komisie zastupiteľstva samosprávneho kraja, ktorý nie je poslancom, a to maximálne na 5 až 10-násobok minimálnej mesačnej mzdy.	Z	A		
	§ 16 
ods. 3
druhá veta	Odporúča upraviť takto: “Za samosprávny kraj koná predseda, ktorý je štatutárnym orgánom samosprávneho kraja; ak rozhoduje o veciach, v ktorých zákon zveruje samosprávnemu kraju rozhodovanie o právach a povinnostiach právnických osôb a fyzických osôb, je správnym orgánom; za samosprávny kraj môžu konať aj zamestnanci samosprávneho kraja písomne splnomocnení predsedom okrem majetkovoprávnych vzťahov, vecí, v ktorých predseda rozhoduje ako správny orgán, a prípadov, kedy predsedu zastupuje podpredseda (§ 16 ods. 8).”.	O	N	Jedným z cieľov návrhu zákona je umožniť predsedovi, aby rozhodovanie o právach a povinnostiach právnych subjektov v oblasti verejnej správy mohol zveriť príslušnému organizačnému útvaru úradu samosprávneho kraja. Toto riešenie je nevyhnutné s ohľadom na rozsah decentralizácie kompetencií a zabezpečenie ich odborného výkonu. Pripomienky svojím obsahom však smerujú proti tomuto cieľu. Aj rozhodovanie starostov obcí a primátorov miest v oblasti verejnej správy bude potrebné upraviť v príslušných zákonoch obdobným spôsobom, čo však vyžaduje širšie odborné posúdenie. Úprava konania o proteste prokurátora proti všeobecne záväznému nariadeniu samosprávneho kraja a proti uzneseniu zastupiteľstva samosprávneho kraja v zákone o samosprávnych krajoch nie je potrebná, keďže problematiku upravuje zákon č. 153/2001 Z. z. o prokuratúre v znení neskorších predpisov, najmä § 25 a 26 cit. zákona. 	
	§ 18 
	Vypustiť a ponechať § 18 v platnom znení vzhľadom na pripomienku k § 16 a taktiež z dôvodu, že podobne v ostatných zákonoch upravujúcich pôsobnosť územných samospráv v oblasti ukladania pokút (napr. § 28 zákona SNR č. 377/1990 Zb. o hlavnom meste Slovenskej republiky Bratislave, § 13 ods. 9 zákona SNR č. 369/1990 Zb. o obecnom zriadení) je subjektom oprávneným ukladať pokuty primátor (starosta) ako konkrétny predstaviteľ a monokratický výkonný orgán obce (mesta).	O	N		
	§ 22 
ods. 1 až 4 a 6	Vypustiť a zosúladiť tak s ostatnými predpismi upravujúcimi pôsobnosť územnej samosprávy, kde je v administratívnych veciach ako správny orgán ustanovený starosta (§ 13 ods. 5 zákona SNR č. 369/1990 Zb. o obecnom zriadení), resp. primátor (§ 12 ods. 4 zákona SNR č. 377/1990 Zb. o hlavnom meste Slovenskej republiky Bratislave) ako konkrétny predstaviteľ a monokratický výkonný orgán obce (mesta).	O	N		
	§ 36	Slová “samosprávny kraj” nahradiť slovom “predseda”, za slová “osobitnej komisie” vložiť čiarku a na konci pripojiť tieto slová “ak protest prokurátora smeruje proti rozhodnutiu, v ktorom predseda rozhodol o právach a povinnostiach fyzických osôb a právnických osôb ako správny orgán”; súčasne obdobne ako v § 27 ods. 3 v prvom bode zákona SNR č. 369/1990 Zb. právne upraviť konanie o proteste prokurátora, ak ten smeruje proti všeobecne záväznému nariadeniu samosprávneho kraja alebo uzneseniu zastupiteľstva samosprávneho kraja. 	O	N		
GP SR	§ 16
ods. 3
§ 18 
§ 22	Zmenu filozofie konania za samosprávny kraj upraviť komplexne, teda aj vo vzťahu k obciam. V tejto súvislosti vyriešiť aj rozsah a formu prenosu právomocí z predsedu samosprávneho kraja na zamestnancov samosprávneho kraja a vyriešiť otázku, či možno preniesť právomoc v oblasti prenesenej štátnej správy i výkonu samosprávy alebo len v niektorej z týchto oblastí. 	Z	Č	Novú úpravu problematiky rozhodovania starostov obcí a primátorov miest o právach a povinnostiach právnych subjektov v oblasti verejnej správy možno vykonať až po prijatí príslušného vecného materiálu týkajúceho sa reformy územnej samosprávy, a to najmä s ohľadom na riešenie problematiky výkonu správy malými obcami a prípadné vytváranie väčších správnych jednotiek. Táto problematika však bezprostredne nesúvisí s úpravou rozhodovacieho procesu predsedov samosprávnych krajov. Podľa návrhu zákona môže predseda samosprávneho kraja v predpise upravujúcom vnútornú organizáciu úradu samosprávneho kraja zveriť rozhodovanie o právnych pomeroch fyzických a právnických osôb v oblasti verejnej správy príslušnému organizačnému útvaru úradu samosprávneho kraja, pričom v tomto predpise vymedzí aj rozsah zverených úloh. Návrh zákona umožňuje týmto spôsobom presunúť úlohy štátnej správy ako aj úlohy patriace do samosprávnej pôsobnosti samosprávneho kraja. 	
MPSVR SR	§ 12 
ods. 4	Vypustiť navrhované riešenie, pretože ak zamestnávateľ krátkodobo uvoľní zamestnanca na výkon funkcie poslanca a vzájomne sa dohodnú aj na úhrade mzdy, samosprávny kraj by mal i naďalej uhrádzať zamestnávateľom za toto uvoľnenie náhradu mzdy, platu alebo inej odmeny za prácu. 	O	N	Inštitút refundácie finančných prostriedkov zamestnávateľom krátkodobo uvoľnených poslancov sa navrhuje z platného zákona vypustiť predovšetkým z dôvodu značného rozsahu refundácií, čo zaťažuje rozpočty samosprávnych krajov; pritom častokrát ide o úhradu nákladov na činnosti, ktoré bezprostredne nesúvisia s výkonom funkcie poslanca. Navrhovaná úprava nadväzuje na § 136 ods. 1 Zákonníka práce, ktorý vychádza predovšetkým zo zásady, že zamestnávateľ poskytuje poslancovi na výkon funkcie pracovné voľno na nevyhnutne potrebný čas bez náhrady mzdy.  	
MVRR SR	§ 11
ods. 2 
písm. j)	Nesúhlasí s navrhovanou zmenou predovšetkým z dôvodu, že by došlo k posilneniu postavenia predsedu samosprávneho kraja na úkor zastupiteľstva samosprávneho kraja. 	Z	N	Návrh zákona zosúlaďuje § 11 ods. 2 písm. j) s § 16 ods. 8 zákona. Zastupiteľstvo samosprávneho kraja síce nebude rozhodovať o vymedzení právomocí, ktoré predseda nemôže vykonávať (dosiaľ tak môže urobiť len na návrh predsedu), avšak navrhovaná úprava posilňuje postavenie poslanca – podpredsedu tak, že bude zastupovať predsedu v rozsahu určenom predsedom nepretržite, teda nielen v čase jeho neprítomnosti. Navrhované riešenie má prispieť k ďalšiemu zdokonaleniu usporiadania vzťahov medzi obidvomi orgánmi samosprávneho kraja, keďže ide o úlohy predsedu ako štatutárneho orgánu samosprávneho kraja, a preto predseda by mal rozhodovať o tom, ktoré z nich zverí podpredsedovi samosprávneho kraja.  	
	§ 16 
ods. 8	Nesúhlasí s navrhovanou zmenou predovšetkým z dôvodu, že by došlo k posilneniu postavenia predsedu samosprávneho kraja na úkor zastupiteľstva samosprávneho kraja. 	Z	N		
	§ 22
ods. 5	Nesúhlasí s navrhovanou zmenou, pretože by udelila predsedovi právomoc vyhovieť protestu prokurátora, a tým aj právomoc zrušiť alebo nahradiť uznesenie alebo všeobecne záväzné nariadenie samosprávneho kraja. 	Z	A	Ustanovenia § 22 zákona o samosprávnych krajoch sa netýkajú problematiky uznesení ani všeobecne záväzných nariadení samosprávneho kraja, ale konania, v ktorom predseda rozhoduje o právach a povinnostiach právnických a fyzických osôb v oblasti verejnej správy podľa správneho poriadku. Odsek 5 sa však vypúšťa z § 22 z dôvodu, že problematiku upravuje obsahovo iným spôsobom zákon č. 153/2001 Z. z. o prokuratúre, najmä § 17 ods. 1 písm. a) cit. zákona.	
Nitriansky samosprávny kraj	§ 16 
ods. 3
druhá veta,
§ 18, 
§ 22	Navrhované ustanovenia nie sú v súlade s čl. 69 ods. 6 treťou vetou ústavy, ktorý by bolo potrebné upraviť. 	O	N	Platné znenie ústavy, ktoré ustanovuje, že predseda vyššieho územného celku je výkonným orgánom vyššieho územného celku, vykonáva jeho správu a zastupuje ho navonok, nebráni uskutočniť navrhované zmeny týkajúce sa konania v mene vyššieho územného celku (samosprávneho kraja).	
	§ 19c 
ods. 3	Upraviť aj toto ustanovenie zákona o samosprávnych krajoch.	O	A		

Trenčiansky samosprávny kraj	§ 5 
ods. 7	Navrhovaná zmena je len deklaratórna, pretože dohody o spolupráci majú spravidla širší spoločensko-ekonomický obsah, a preto je problematické určiť príslušný miestny orgán štátnej správy okrem krajského úradu. 	O	N	Navrhovanú zmenu je potrebné vykonať vzhľadom na organizáciu miestnej štátnej správy a v rámci nej na postavenie a pôsobnosť krajského úradu. 	
	§ 5a až 
§ 5c	V týchto ustanoveniach upraviť problematiku vnútroštátnej spolupráce samosprávnych krajov.	O	N	Osobitná úprava vnútroštátnej spolupráce samosprávnych krajov nie je nevyhnutná vzhľadom na skutočnosť, že problematiku záujmových združení právnických osôb v podstate vyhovujúcim spôsobom aj pre samosprávne kraje upravuje Občiansky zákonník (§ 20f až 20j).	
	§ 11 ods. 2	Doplniť tak, že zastupiteľstvo samosprávneho kraja vypracúva a predkladá Národnej rade SR návrhy zákonov v súlade so zákonom o rokovacom poriadku národnej rady. 	Z	N	Prijať navrhované riešenie neumožňuje čl. 87 ods. 1 ústavy, ktorý ustanovuje, že návrh zákona môžu podať výbory národnej rady, poslanci národnej rady a vláda. Po vysvetlení problematiky netrvá na tejto  pripomienke ako zásadnej.	
Banskoby-strický samosprávny kraj	§ 5
ods. 6	Slovo “zmlúv” nahradiť slovom “dohôd”.	O	A		
	§ 11 
ods. 2 
písm. j)	Za slovo “podpredsedu” doplniť slovo “podpredsedov”.	O	N	Vzhľadom na úlohy, ktoré zákon umožňuje zveriť podpredsedovi samosprávneho kraja, je rozšírenie počtu podpredsedov nedôvodné. 	
	§ 13 
ods. 2	Doplniť o ďalší dôvod zániku mandátu poslanca samosprávneho kraja, ak sa nezúčastňuje na zasadnutiach zastupiteľstva a jeho orgánov po dobu dlhšiu ako 6 mesiacov. 	O	N	Dôvody zániku mandátu poslanca zastupiteľstva samosprávneho kraja sú v zákone vymedzené v dostatočnom rozsahu. Navrhované riešenie je nepresné, keďže nerozlišuje, o akú neúčasť na zasadnutí zastupiteľstva ide a tiež sa nemožno stotožniť s návrhom, aby sa neúčasť vzťahovala aj na rokovanie orgánov zastupiteľstva samosprávneho kraja.	
	§ 19a 
ods. 1	Slová “prvého stupňa” nahradiť slovami “druhého stupňa”.	O	N	Navrhovaná zmena týkajúca sa kvalifikačného predpokladu na výkon funkcie hlavného kontrolóra samosprávneho kraja nie je opodstatnená.	
	§ 20 
ods. 1	Doplniť o komisiu zriadenú podľa ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov. 	O	A		
Košický samosprávny kraj	§ 4
ods. 1 
písm. h)	Vypustiť vzhľadom na schválené reformné zákony na úseku zdravotníctva. 	O	N	Ide o dôležitú samosprávnu pôsobnosť samosprávneho kraja, ktorá nekoliduje s novými zákonnými úpravami na úseku zdravotníctva. 	
	§ 11 
ods. 2 
písm. q)	Vypustiť, pretože navrhovaná úprava môže spôsobiť kompetenčné konflikty medzi zastupiteľstvom a predsedom samosprávneho kraja. 	O	Č	Ustanovenie bolo spresnené tak, že zastupiteľstvo samosprávneho kraja si môže v štatúte vyhradiť len tie veci (záležitosti), ktoré nie sú zákonom zverené predsedovi samosprávneho kraja. 	
Krajský úrad v Banskej Bystrici	§ 8
ods. 11	Ponechať v pôvodnom znení. 	O	N	Vzhľadom na postavenie a úlohy krajského úradu po reorganizácii miestnej štátnej správy nie je nevyhnutné, aby samosprávny kraj zasielal všeobecne záväzné nariadenia aj krajskému úradu. 	

Vysvetlivky k skratkám v tabuľke: 
Z – zásadná
O – obyčajná
A – akceptovaná 
Č – čiastočne akceptovaná
N – neakceptovaná